♡……….” کپتگیں بیرک “……….♡
مناں، رہگوزی زیارتے
من اوشتاں
وتی چماں بنداں
اے حاموشی ءَ بے تواری ءِ جنگل
چو قارون ءِ گنج ءَ منی باطن ءَ سنگران اِنت،
اڑان اِنت
منی لنککانی شم ءَ کسّی مومیں بدن
دل ءَ اِنت قطاریں متاچاں بچاراں
گلابیں انارکاناں چُکّاں، سماراں
اے ہوشام ءِ قہر ءَ چتو من کِماراں
من رکّاں کہ بوساں
منی تُن عرش ءِ زمین ءَ سُرینیت
چو دْرھکیت نہنگ ءَ
یا چو باہڑ ءَ آسمان ءَ سرا کنت
اے ہوشام کسّی نصیب ءَ مباتیں
من دلپروش باں دیدگاں پچ کناں
نگہدار منا زیارت ءِ حاک ءِ واجہ
تئی اسپیتیں زیارت پدا بارت باج ءَ